Document ID: 32005D0642

KOMISSION PÄÄTÖS,
tehty 1 päivänä joulukuuta 2004,
valtiontuesta, jota Kreikka aikoi myöntää yritysveron alentamisen muodossa yrityksille, joiden sijoitukset ovat vähintään 30 miljoonaa euroa
(tiedoksiannettu numerolla K(2004) 4566)
(Ainoastaan kreikankielinen teksti on todistusvoimainen)
(ETA:n kannalta merkityksellinen teksti)
(2005/642/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan ensimmäisen alakohdan,
ottaa huomioon sopimuksen Euroopan talousalueesta ja erityisesti sen 62 artiklan 1 kohdan a alakohdan,
on mainittujen artiklojen mukaisesti kehottanut asianomaisia esittämään huomautuksensa (1),
sekä katsoo seuraavaa:
I MENETTELY
(1)
Komissio ilmoitti Kreikalle 3 päivänä maaliskuuta 2004 päivätyllä kirjeellä (K(2004) 456 lopullinen) päätöksestään aloittaa virallinen tutkimus toimenpiteestä, joka koskee yritysveron alentamista yrityksille, joiden sijoitukset ovat vähintään 30 miljoonaa euroa.
(2)
Komission päätös virallisen tutkimuksen aloittamisesta julkaistiin Euroopan unionin virallisessa lehdessä (2). Komissio kehotti asianomaisia esittämään huomautuksensa toimenpiteestä.
(3)
Komissio vastaanotti 13 päivänä huhtikuuta 2004 Kreikan viranomaisten vastauksen ilmoitukseen virallisen tutkimuksen aloittamisesta (SG(2004)A/3964). Viimeisimmät tiedot saatiin 17 päivänä elokuuta 2004 (A/36270).
(4)
Komissio ei ole saanut huomautuksia muilta asianomaisilta.
II SELOSTUS TOIMENPITEESTÄ
(5)
Kreikassa annettiin 15 päivänä tammikuuta 2004 laki nro 3220/2004 ”Μέτρα αναπτυξιακής και κοινωνικής πολιτικής - Αντικειμενικοποίηση φορολογίας και λοιπές διατάξεις” (Kehitys- ja yhteiskuntapoliittiset toimet - Verotuksen tasapuolisuus ja muita säännöksiä), joka tuli voimaan 30 päivänä tammikuuta 2004, jolloin se julkaistiin Hallituksen virallisessa lehdessä (FΕΚ A 15). Lain 1 pykälässä säädetään, että yrityksiin, jotka tekevät vähintään 30 miljoonan euron sijoituksia, sovelletaan 25 prosentin yritysveroa, kun yritysvero tavallisesti on 35 prosenttia. Alennusta sovelletaan 10 vuotta.
III ARVIOINTI
(6)
Laki, josta oli määrä aloittaa virallinen tutkimus, kumottiin takautuvasti 4 päivänä elokuuta 2004 julkaistun lain nro 3259/2004 22 pykälän 1 momentilla.
(7)
Kreikka vakuutti, ettei yksikään yritys ollut hyötynyt lain nro 3220/2004 1 pykälän säännöksistä.
(8)
Koska mainittua toimenpidettä ei ole sovellettu käytännössä ja koska se on jo kumottu, ei ole mitään syytä arvioida kyseistä toimenpidettä Euroopan yhteisön perustamissopimuksen 88 artiklan 2 kohdan nojalla tehtävän virallisen tutkimuksen kannalta,
ON TEHNYT TÄMÄN PÄÄTÖKSEN:
1 artikla
Lopetetaan Euroopan yhteisön perustamissopimuksen 88 artiklan 2 kohdan nojalla 3 päivänä maaliskuuta 2004 aloitettu virallinen tutkimus, joka koskee yritysveron alennusta, jota oli määrä myöntää yrityksille, joiden sijoitukset ovat vähintään 30 miljoonaa euroa.
2 artikla
Tämä päätös on osoitettu Helleenien tasavallalle.
Tehty Brysselissä 1 päivänä joulukuuta 2004.

Labels: 2
18
19
4